Հարցին, թե հավատո՞ւմ է առաջիկայում հզոր հայրենիք ունենալու տեսլականին, Մարգարիտ Եսայանը պատասխանեց. «Իհարկե, հավատում եմ: Զարմանում եմ, որ ինչ-որ մեկը չի հավատում: Մեր երկիրն արդեն իսկ հզոր է, որովհետև Հայաստանը միայնակ իր հոյակապ բանակով դիմակայում է ադրբեջանական ագրեսիային, միայնակ դիմակայում է թուրք-ադրբեջանական տանդեմին, հզոր է, որ միայնակ կարողանում է դիմագրավել, այս լարված տարածաշրջանում պահպանել ինքնուրույն դիմագիծը, ճիշտ հարևանություն անել բոլոր այն պետությունների հետ, որոնց դիրքորոշումը Հայաստանի հանդեպ ադեկվատ է ու բարեկամական: Հայաստանն այսօր միայնակ կարողանում է տարածաշրջանում լինել լուրջ դերակատար: Դա միանշանակ այդպես է, և որևէ մեկը չի կարող դա հերքել»: